kardosdrur/scandi-wiki huggingface dataset:
Christen Hee

Christen Hee (5. april 1712 – 12. januar 1781) var en dansk matematiker.

Christen Hee blev født på Thyholm og var søn af sognepræst i Søndbjerg Christen Hee (død 1729) og studerede først i København, derefter i Marburg og Tübingen, hvor han navnlig lagde sig efter matematik og mekanik.

Efter sin hjemkomst blev han lærer i matematik ved Søetaten; dette gav igen anledning til, at han fik det hverv at studere vandbygning i Holland, England, Frankrig og Italien. Han blev i 1747 optaget i den københavnske frimurerloge Zorobabel.

1759 blev han professor i matematik ved Københavns Universitet, 1761 magister. 1774 fik han justitsråds titel. 

Som medlem af Videnskabernes Selskab (fra 1747) udkastede Hee planen til kortvæsenets indretning og vejledede landmålerne. I Videnskabernes Selskabs skrifter har han skrevet afhandlinger over det danske fodmål, over friktionen og over Kunsten at leve under Vandet. 

End videre findes en kort meddelelse af ham i Philosophical transactions.

Kilder 

 
 K.L. Bugge, Det danske frimureries historie, bind 1, København, 1910.
 Holger Ehrencron-Müller, Forfatterlexikon omfattende Danmark, Norge og Island indtil 1814

Matematikere fra Danmark
Professorer fra Københavns Universitet
Justitsråder fra Danmark
Frimurere fra Danmark
Medlemmer af Videnskabernes Selskab
Personer i oplysningstiden
Danskere i 1700-tallet
Sigismund Wilhelm von Gähler

Sigismund Wilhelm von Gähler (20. oktober 1706 i Haag – 28. december 1788) var en dansk adelig og overpræsident i Altona.

S.V. von Gähler var broder til Peter Elias von Gähler, og blev født i Haag. Han studerede udenlands, blev 1734 stabssekretær ved det hjælpekorps, der under general Mørner stødte til den tyske Rigsarmé ved Rhinen under Polske Arvefølgekrig.

Han blev i London i 1742 optaget som frimurer af den ansete frimurer John Theophilus Desaguliers, og blev selv stormester af den københavnske loge St. Martin i marts 1744.

Han blev kancelliråd, 1747 generalkrigskommissær i Slesvig og Holsten, konferensråd, 1757 envoyé extraordinair i Konstantinopel, i hvilken egenskab han gennemførte afslutningen af en traktat mellem Danmark og Osmanniske Rige, og det var muligvis også ham der introducerede frimureriet i dette land.

Gähler blev i 1767 overpræsident i Altona. Samme år blev han Ridder af Dannebrog, 1768 gehejmeråd, 1770 dekoreret med Ordenen de l'Union Parfaite, 1771 tillige kommissarius ved Tallotteriet.

Gift 1728 med Jeanne Antoinette de la Mare (død 20. juli 1780). Han roses for sin velvillige karakter og sin omsorg for Altonas opkomst.

Henvisninger

Kilder 
 Personalhistorisk Tidsskrift, V, 55.
 Ny kgl. Saml., Fol, Nr. 744. Rigsarkivet.
 Wichmann, Geschichte Altonas, s. 208.
 Altonaische Addres-Comtoir-Nachrichten, 1789, Nr. 2.

Embedsmænd fra Danmark
Gesandter fra Danmark
Frimurere fra Danmark
Modtagere af l'union parfaite
Sigismund Wilhelm von
Danskere i 1700-tallet
Officerer fra Danmark
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
Banque de France

Banque de France er Frankrigs centralbank. Den blev etableret 18. januar 1800 af Napoléon Bonaparte. 

Napoleon havde i 1799 gennemført et statskup, oprettede en ny styreform ("Konsulatet" – Le Consulat), og gennemførte en række reformer, bl.a. i finansvæsenet. Et tiltag han gennemførte var oprettelsen af en centralbank; Banque de France. 

Bankens rolle var i begyndelsen begrænset både geografisk og opgavemæssig. Den omfavnede kun Paris, og havde en rolle som ansvarlig for trykning af penge. Dermed var banken ikke enerådende på dette område i Frankrig, siden der også fandtes andre aktører. Begge disse begrænsninger blev gradvis udvidet, og i 1848 var hele Frankrig pligtig til at acceptere penge trykt af Banque de France. 

Siden Frankrig er medlem af EU, er centralbanken også medlem af ESCB – Det Europæiske System af Centralbanker og Eurosamarbejdet. På denne måde har banken indflydelse på pengepolitikken og den økonomiske politik både i Frankrig og i EU.

Centralbankens hovedmålsætning er, i lighed med EU, en stabil inflation på ca. 2 %. 

Centralbankchef er pr. november 2005 Christian Noyer.

Eksterne henvisninger 

 Officielle hjemmeside

Centralbanker
Etableret i 1800
Banker fra Frankrig
Frankrigs økonomi
Flemming Christensen (fhv. borgmester i Vejle)

Flemming Christensen (født 27. marts 1950 i Fårvang) var borgmester i Vejle fra 1993 til 2005.

Han var medlem af SF, men meldte sig ud af partiet den 8. december 2009 for at undgå eksklusion efter at have peget på Venstre og Konservative ved kommunalvalget.

Flemming Christensen blev student fra Aarhus Katedralskole. I 1977 blev han cand.theol. Han var medlem af byrådet i Vejle for SF fra 1982. Han har siden 1971 været gift med Ruth og har en datter og tre sønner.

Han var præst i Nørremarks Sogn og Hornstrup Sogn fra 1977, indtil han pr. 1. april 2006 blev direktør for Kolonien Filadelfia. 

I november 1997 beskrev TV-Avisen på DR ham således: "Han er præst. Han er SF'er, og han er borgmester med et borgerligt flertal bag sig. Det lyder som en helt umulig konstruktion, men den kan føre til personlig succes i kommunalpolitik."  

Ved kommunalvalget i november 2001 fik SF i Vejle et kanongodt resultat med 33,50%  af de afgivne stemmer, hvilket var langt flere end samtlige øvrige partier. Herefter kunne Flemming Christensen tage hul på sin tredje periode som borgmester med støtte fra Vejle-listen og benzinkongen Olaf Haahr, som dermed blev viceborgmester. 

På valgnatten i 2005 forsvandt støtten fra de borgerlige partier; Venstre, Dansk Folkeparti og Konservative, samtidig med at Olaf Haahr ikke fik stemmer nok til endnu en periode i byrådet. Dermed var det slut på den såkaldte "Vejle-model", hvor en SF'er gøres til borgmester ved hjælp af støtte fra borgerlige partier. 

I årene 2006-2011 var Flemming Christensen ansat af Epilepsiforeningen som direktør for Kolonien Filadelfia, indtil han i september 2011 blev ramt af en blodprop i hjertet og fik en ballonudvidelse. Derfor indgik han aftale om, at fratræde sin stilling ved årets udgang.  

I perioden fra 1990 til 2010 sad han i bestyrelsen for Vejle Havn, hvor han også havde flere år som formand.  Her var han med til at forvandle Vejle Havn til en overskudsgivende forretning.  

I december 2017 blev han udpeget af SF og Socialdemokratiet i Vejle Byråd til igen at være medlem af havnebestyrelsen, som i de mellemliggende år har været ramt af en stor skandalesag med anklager om misbrug af offentlige midler.

Noter 

Borgmestre i Vejle
Præster fra Danmark
Personer fra Vejle
Borgmestre fra SF
Personer i Kraks Blå Bog
Flemming Christensen

Der er flere personer ved navn Flemming Christensen:
 Flemming Christensen (fodboldspiller) (født 1958) – dansk fodboldspiller og -træner
 Flemming Christensen (fhv. borgmester i Vejle) (født 1950) – dansk politiker og præst, borgmester i Vejle 1993-05 for SF
 Flemming Christensen (Det Konservative Folkeparti) (født 1944) – dansk politiker, borgmester i Køge 2014-17 for Det Konservative Folkeparti
 Flemming Christensen (komponist) – dansk filmkomponist
Pagten (julekalender)

Pagten er en tv-julekalender, der blev vist på DR1 i december 2009 og genudsendt fra d. 1. til d. 24. december 2013. Manuskriptforfatter var Maya Ilsøe. Den blev optaget dels i Thyregod og dels på Holbergskolen i Emdrup. Julekalenderen handler om venskab, om at man skal holde sammen.

Handling. 

Pagten handler om drengen Malte, som møder nissen Lyda, hvis familie er i fare pga. isheksen Iselin, der vil fryse nisserne, så hun kan få alt magten i den magiske verden. Men der er en ting, som afholder hende fra det. Pagten. Malte og Lyda må igennem tre svære prøver, men da Malte fejler i den anden prøve, er nisserne nødt til at tage Maltes klassekammerat Rune med ind i prøverne. Da han klarer prøven, får de nøglen til den sidste prøve. Malte tager igen med ind i prøven, men da de ikke kan klare den, henter de hjælp ved Viji (endnu en klassekammerat til Malte). Viji ved, hvad de skal, og de finder kortet til Pagten. De finder Pagten, men Iselin får fat i den. Hun prøver på at fryse den ned, men Malte og Lyda får den igen. De får i sidste afsnit Pagten optøet og får udslettet hende, og alt ender lykkeligt...

Medvirkende 
 Malte – Benjamin Engell
 Lyda – Karla Løkke
 Karla – Andrea Heick Gadeberg
 Viji – Mathilde Voglhofer
 Rune – Mathias Toftegård Andersen
 Emil – Filip Søskov Davidovski
 Iselin – Signe Egholm Olsen – Også forklædt som Aris 
 Fabio – Lars Ranthe
 Marianne – Julie Carlsen
 Johan – Jonas Eilskov Jensen
 Helle – Iben Dorner
 Gibbus – Laus Høybye
 Poul – Steen Stig Lommer
 Runes mor – Ditte Hansen
 Saia – Trine Appel
 Jens - Carsten Bjørnlund

Eksterne henvisninger 
 Officiel hjemmeside
 

Børneserier fra Danmark
Børnenes U-landskalender
Tv-julekalendere
Danske tv-serier fra 2000'erne
Eldey

Eldey (islandsk: Ildø) er en lille, ubeboet ø 16 km sydvest for Reykjanes-halvøen i Island. Den er ca. 3 ha stor og hæver sig til 77 m o.h.

På de stejle klippesider yngler havfugle i store mængder, herunder verdens største sule-koloni. Eldey husede også indtil 1844 den sidste ynglekoloni af den nu uddøde gejrfugl. Den 3. juni 1844 blev det sidste ynglepar indsamlet

Referencer 

Øer i Island
München-ulykken

München-ulykken var en flyulykke 6. februar 1958. Fodboldholdet Manchester United var på vej tilbage til England med fly efter kampen mod Røde Stjerne Beograd i Europa Cup-kvartfinalen i Beograd dagen før. Ud over spillerne og trænerteamet var der en række britiske sportsjournalister blandt passagererne. Flyet var mellemlandet i München for at tanke op. Ved det 3. forsøg på at lette igen, ramte flyets hjul et lag af slud på banen, som forhindrede det i at opnå tilstrækkelig fart til at lette. Det fortsatte ud over enden af banen, hvor det ramte et hus, hvorved den venstre vinge blev revet af. 21 af de 44 passagerer og besætningsmedlemmer blev dræbt i styrtet.

Blandt de omkomne var lederen af holdet, Roger Byrne, og topscoreren Tommy Taylor. Den 21-årige stjernespiller Duncan Edwards overlevede styrtet, men pådrog sig omfattende skader og døde 15 dage senere. Holdets manager, Matt Busby, blev alvorligt såret, men overlevede, ligesom Bobby Charlton og målmanden Harry Gregg, der kun fik lettere kvæstelser, og formåede at redde flere fra det brændende fly.

Ud over de otte dræbte blev spillerne Jackie Blanchflower og Johnny Berry så alvorligt såret, at de aldrig kom tilbage på fodboldbanen. Berry svævede længe mellem liv og død efter skader i hovedet og modtog den sidste olie, da han kom til hospitalet.

Eksterne henvisninger 

 Munich58.co.uk
 United Front 
 Manchester United Tragedy , 10 February 1958
 Manchester United Air Crash – Munich (silent) , 10 February 1958
 The Sad Return , 13 February 1958
 Manchester Thanks Munich , 13 March 1958
 Matt Heads For Home , 21 April 1958

Manchester United F.C.
Fodboldens historie
Flyulykker og -hændelser i 1958
Ulykken
Flyulykker og -hændelser i Tyskland
Flyulykker med sportsfolk
Bârlad

Bârlad er en by i Vaslui distrikt i det østlige Rumænien. Byen har  indbyggere.

Referencer

Eksterne henvisninger 

Byer i Rumænien
Byer i distriktet Vaslui
Kubiksætninger

Kubiksætningen siger hvordan tredje potensen af to adderede tal udregnes, eller reduceres.

Ligningen er: 

Denne sætning er ikke så kendt som Kvadratsætningen, man normalt stifter bekendtskab med i gymnasiet. Imidlertid er den ligeså praktisk, selvom den ikke er lige så flittigt anvendt.

Varianter 

Der er flere varianter af kubiksætningen, i stil med dem fra kvadratsætningen. F.eks. kan nævnes:

  (Subtraktion af b fra a)
Der er ligeledes en gældende for multiplikation og divison, på sammevis som de gældened for kvadratsætningen.

Udledning 

Ligningen udledes forholdsvis nemt. Det kan gøres for et vilkårligt legeme, men mange gange er det de reelle tal man arbejder med.

 (definition af heltallig potens, )

 (potensen udskrives)

 (der udledes en kvadratsætning, og den sidste potens er nu klar til at ganges ind i)

 (Her er det hele udledt, og der mangler kun en reduktion)

 (Her reduceret, således den endelige formel.

Bemærk at der er sat lighedstegn hele vejen ned igennem udledningen, og at de alle er gyldige, hvorfor man kan tage det første og sidste led ud. Det er sådan man skriver ligningen op:

Matematiske sætninger
Algebra
Strawberry Blonde

Strawberry Blonde er en dansk duo fra Odense, bestående af de enæggede tvillinger Betina og Anja Følleslev Jensen (født den 19. april 1979). Navnet på duoen stammer fra deres naturlige hårfarve som er rødblond (strawberry blonde – jordbærblond – på engelsk). Siden 2004 har duoen optrådt under dette navn til små og større koncerter i Danmark og udlandet; de optræder omkring 60 dage om året. Strawberry Blonde tog for alvor form i 2001, hvor duoen indspillede et studiealbum i samarbejde med produceren Amir Aly i Malmø. Albummet blev dog aldrig udgivet.
 
Betina er uddannet beklædningsformgiver, har en bachelor i filosofi og designkultur og er ved at færdiggøre kandidatuddannelsen i designledelse på Syddansk Universitet i Kolding. Anja er cand.mag. i engelsk og daglig leder på Studenterhuset i Odense.
 
I september 2008 udgav duoen støttesinglen "Børn i Bolivia" som indbragte 14.000 kroner til UNICEF.
Den 2. oktober 2009 udkom singlen "Glorious" som en forløber for albummet af samme navn. Den 26. oktober 2009 udgav de to tvillinger deres debutalbum Glorious. Albummet er udgivet på duoens eget label Anna Music, og distribueres af Kick Music/Sony Music Entertainment Denmark.
 
Albummet er produceret af Strawberry Blonde selv, i samarbejde med Stephan Grabowski, Rune Buhr og Søren Møller, og mixet af Teis Frandsen. Flere af albummets 12 sange er skrevet i tæt samarbejde med en række sangskrivere fra Danmark, Sverige og England. Stilen er en blanding af pop, rock og alternativ country.

De to søstre udgav et nyt album den 2. oktober 2012 med titlen "Alt hvad jeg havde af glas har jeg knust" og havde releasekoncert den 10. oktober 2012. Albummet er også denne gang udgivet på duoens eget label Anna Music, og distribueres denne gang af Gateway Music.

Medlemmer 
 Betina Følleslev Jensen (Vokal)
 Anja Følleslev Jensen (Guitar, Vokal)

Diskografi

Studiealbums 
 Glorious (2009)
 Alt hvad jeg havde af glas det har jeg knust (2012)

Singler 
 Børn i Bolivia (2008)
 Glorious (2009)
 My Heart Ain't in It (2010)
 Et med dig (2012)
 Regner i København (2012)

Referencer

Ekstern kilde/henvisning 
 Strawberry Blondes officielle hjemmeside 
 Strawberry Blonde på Facebook
 Strawberry Blonde på MySpace

Singer-songwritere fra Danmark
Duoer
Alternativ Country
Dansksprogede forfattere fra Danmark
Jean 3. Clément

Jean 3. Clément (død 1260) var en Marskal af Frankrig.

Han var søn af Henry 1. Clément og far til Henri 2. Clément, som begge ligeledes var marskaller af Frankrig. Clément blev umiddelbart efter sin fars død (1214) af kong Filip August udnævnt til at efterfølge faren som marskal af Frankrig. Han forblev i stillingen indtil 1225.

Han deltog i Assemblée des Grands de France, som blev afholdt i 1235 i Saint-Denis.

Marskaller af Frankrig
Brunstænket hekseringshat

Brunstænket hekseringshat (Lepista flaccida) er en almindeligt forekommende lamelsvamp i Ridderhat-familien. Hatten er middelstor, 4-12cm bred, oftest lysebrun el. brunstænket på oversiden og med hvidgul til gulbrun stok og lameller. Stokken er ca. 1cm tyk og 3-7cm høj. Flødefarvede til svagt lyserøde sporer.

Rådsvamp der forekommer i skove (løv- og nåleskove) i efteråret.

Bladhat-ordenen
Svampe i Danmark
Climategate

Climategate (eller klimaskandalen) er navnet på en hændelse i november 2009, hvor hackere offentliggjorde e-mails, de havde fået fat i ved hacking af klimaforskningsinstitutet CRU ved University of East Anglia i Storbritannien. De e-mails indeholder udsagn, der kunne opfattes som om instituttet har mørklagt, og i nogle tilfælde manipuleret data i forberedelsen af den såkaldte hockeystavkurve, der var central i især FN's klimarapport i 2001 og ofte bruges som bevis for, at mennesker har forårsaget den global opvarmning. De førende forskere mener dog, at udtalelserne er taget ud af kontekst, og at de er offentliggjort af modstandere for at svække FN's klimakonference i København i 2009.
 
2. december 2009 meddelte instituttets direktør Phil Jones, at han trådte tilbage indtil videre, da universitetet har besluttet at indlede en undersøgelse af hans adfærd.

Kilder

Eksterne henvisninger 
 Klimadebat.dk: Hackerangreb mod klimaforskere får nettet til at gløde

Klimapolitik
Begivenheder i 2009
Tandhjulspumpe

En tandhjulspumpe er en type pumpe, hvor (som regel) to roterende tandhjul transporterer en væske eller en luft/gas. Væsken indfanges i rummet mellem tænderne i tandhjulene og presses ud ved afløbet af pumpen. Tænderne i tandhjulene griber fat i hinanden, således at væsken ikke kan strømme tilbage til indløbet.

Væsken tages med i tandmellemrummene langs pumpehusets omkreds og presses ud af pumpen, når tænderne på de to tandhjul går i indgreb med hinanden.
Når tandhjulene drejer rundt, vil det der skal pumpes blive presset igennem pumpen. Der vil opstå et undertryk på sugesiden og overtryk på tryksiden.

Tandhjulspumper vil altid være forsynet med en sikkerhedsventil (omløbsventil, byPass) på tryksiden, idet de ikke tåler at pumpe imod en lukket rørledning.
 
Tandhjulspumpen er selvansugende.

Pumper
Fluidmekanik
Roterende maskiner
Tandhjul
VM for klubhold 2009

FIFA Club World Cup 2009 var en fodboldturnering, der blev afholdt 9. – 19. december i UAE. Det var femte gang, at FIFA afholdt World Cup for hold.

Kvalificerede hold 

Fodbold i 2009
FIFA
VM for klubhold i fodbold
Vandkanon

En vandkanon er en indretning der udsender en vandstråle under højt tryk og anvendes normalt af uropoliti eller til brandslukning.

Vandpistoler er små, håndholdte vandkanoner til legetøjsbrug; typisk med mere beskedent tryk.

Kanon
Politiudstyr
Våben
Our Airline

Our Airline er Naurus største flyselskab. Det opererer på en rute fra Brisbane i Australien over Honiara på Solomonøerne til Nauru og videre til Tarawa på Kiribati. Our Airline har base i Nauru International Airport.

Selskabet blev grundlagt 14. februar 1970 og havde op gennem 1970'erne og 1980'erne en lang række ruter og fly, der dog ofte fløj med meget lave passagertal. Afgangene blev opretholdt som følge af Naurus regerings subsidier på basis af overskud fra fosfatudvinding. Da fosfatrigdommene svandt hen i begyndelsen af 1990'erne, betød det nedgang i tilskudene fra regeringen, og Our Airline måtte skære voldsomt ned i flyantallet og afgangene.

Nu om stunder har selskabet to Boeing 737-300-fly og har afgang hver vej én gang ugentlig. Fra Tarawa er der via samarbejde med Air Kiribati forbindelse til Nadi på Fiji.

Eksterne henvisninger 
Our Airlines hjemmeside

Flyselskaber fra Nauru
Etableret i 1970
Flyselskaber fra Australien
Amy Acker

Amy Louise Acker (født 5. december 1976) er en Saturn Award-vindende amerikansk skuespillerinde. Hun er bedst kendt for sine roller i tv-serierne Angel som Winifred Burkle og Illyria samt i Alias som Kelly Peyton.

Skuespilleren James Carpinello og hende blev 25. april 2003 gift i Californien og 22. januar 2005 fødte hun en søn, Jackson James Carpinello. 1. september 2006 fødte hun en datter, Ava Grace.

Karriere 
Acker optrådte som Winifred "Fred" Burkle fra anden til femte sæson af tv-serien Angel og som rollen af Illyria i den femte og sidste sæson af serien. Hun vandt en Saturn Award for bedste birolle på tv i 2003 for denne rolle.

I 2005 kom hun med i tv-serien Alias i dennes sidste sæson hvor hun spillede skurken Kelly Peyton. Acker gik fra at være gæstestjerne til en del af rollebesætningen da seren nåede de sidste episoder i april og maj 2006.

Acker var gæstestjerne i serien How I Met Your Mother, hvor hun igen spillede sammen med sine kollegaer fra Angel Alyson Hannigan og Alexis Denisof (Hannigans ægtemand), der havde en tilbagevendende rolle i serien.

Hun optræder i den tilbagevendende rolle som Dr. Claire Saunders/Whiskey i Whedons Dollhouse.

Filmografi

Film 
 The Accident (2001) ... Nina
 Groom Lake (2002) ... Kate
 Catch Me If You Can (2002) ... Miggy 
 The Novice (2004) ... Jill
 Mr. Dramatic (2005) ... Jodi
 A Near Death Experience (2008) ... Ellie/Elly 
 Fire and Ice: The Dragon Chronicles (2008) ... Princess Luisa 
 21 and a Wake-Up (2008) ... Caitlin Murphy
 The Cabin in the Woods (2011)

Tv 
 Wishbone (1995 – 1997) ... various characters
 To Serve and Protect (1999) (miniseries) ... Melissa Jorgensen
 Special Unit 2 (2001) ... Nancy
 Return to the Batcave: The Misadventures of Adam and Burt (2003) ... Bonney Lindsey (Mrs. Burt Ward)
 Angel (2001 – 2004) (71 episoder) ... Winifred "Fred" Burkle/Illyria
 Supernatural (2005) ... Andrea Barr
 Justice League Unlimited (2005 – 2006) (4 episoder – stemm) ...  Huntress
 How I Met Your Mother (2006) ... Penelope
 Alias (2005 – 2006) (13 episoder) ... Kelly Peyton
 Drive (2007) (3 episodes) ... Kathryn Tully
 Criminal Intent (2007) (1 episode – "Smile") ... Leslie LeZard
 Ghost Whisperer (2007) (1 episode – "Weight of What Was") ... Tessa
 Private Practice (2008)  (1 episode – "A Family Thing") ... Molly
 Dollhouse (2009) ... Dr. Claire Saunders/Whiskey
 Happy Town (2010) ... Rachel Conroy
 Person of Interest (tv-serie) (2011) ... Root

Referencer

Eksterne henvisninger 

 
 Amy Acker  på TV.com
 Amy Acker på TV Guide
 Ackers interview  med City of Angel.com, en Angel fanside
 Officiel ABC webside

Filmskuespillere fra USA
Tv-skuespillere fra USA
Skuespillere fra Texas
Johannes Hecht-Nielsen

Johannes Hecht-Nielsen (født 5. marts 1945) er en dansk dyrlæge og borgmester i Helsingør, ved kommunalvalget opstillet for partiet Venstre. På det konstituerende møde i Helsingør byråd 7. december 2009 blev han, ved hjælp af stemmer fra Socialdemokraterne, Enhedslisten, SF samt sig selv, valgt til borgmester fra 2010 og endte således den tidligere borgmester Per Tærsbøls 16-årige ledelse af kommunen. Efter en embedsperiode på 4 år som borgmester var Johannes Hecht-Nielsen fortsat medlem af Helsingør byråd. Han blev ikke genvalgt ved kommunalvalget november 2017, hvor han ikke var opstillet som spidskandidat for Venstre.

Referencer 

Borgmestre i Helsingør
Borgmestre fra Venstre
Dyrlæger fra Danmark
Tidligere borgmestre fra Danmark
H.C. Østerby

Hans Christen Østerby (født 20. december 1955) er en dansk lærer og borgmester i Holstebro Kommune fra Socialdemokraterne, samt leder af Holstebro Sports-College. På det konstituerende møde i Holstebro byråd 8. december 2009 blev han valgt, af samtlige partier, til borgmester fra 2010. Han er forblevet borgmester efter de efterfølgende kommunalvalg i 2013, 2017 og 2021.

Referencer 

Lærere fra Danmark
Borgmestre fra Socialdemokraterne
Borgmestre i Holstebro
Borgmestre i Danmark 2018-2021
Borgmestre i Danmark 2022-2025
Albertina (legat)

Albertina er navnet på et legat oprettet af brygger Carl Jacobsen i 1879 med det formål at rejse skulpturer og statuer i Københavns parker og på byens pladser. Navnet hentyder til Bertel Thorvaldsen, som i Italien blev kaldt Alberto. Legatet har finansieret skulpturer i Ørstedsparken, Østre Anlæg, Kongens Have, Trondhjems Plads m.fl.

Da legatets midler ikke rakte længere, blev resten brugt til etablering af Jørn Larsens spejlbassin på pladsen foran Thorvaldsens Museum i 2002.

Kilder 

Legater fra Danmark
Etableret i 1879
Ophørt i 2002
Københavns historie
Carlsberg
København i 1800-tallet